Parti Punjabi Malaysia

Parti Punjabi Malaysia atau Punjabi Party of Malaysia (PPM) ialah sebuah parti politik yang ditubuhkan pada 1986 tetapi hanya dapat didaftarkan pada 2003 untuk menjaga kepentingan golongan minoriti masyarakat Sikh keturunan Punjabi sebagai suku kecil dalam kaum India di Malaysia. Ia telah berusaha menarik lebih ramai orang Punjabi dari masyarakat Sikh untuk menjadi ahli terutama golongan profesional muda yang berpengalaman di dalam politik dan membantu mereka mendaftar sebagai pengundi.

Parti Punjabi Malaysia secara tidak langsung menyokong gabungan Barisan Nasional walaupun bukan parti komponennya namun berharapan tinggi agar dapat menyertainya. Pada 28hb. Februari 2014, akhirnya Parti Punjabi Malaysia (dan NGO Persatuan India Malaysia) telah diterima sebagai parti komponen kepada Barisan Nasional.

Presiden 
 Jeswant Singh (1986–2002)
 Profesor Dato' Dr. Gurdeep Perkash Singh (2002–2010)
 Dr. Susheel Kaur (2010-2012)
 Datuk Gurjeet Singh Rhande (2012-kini)

Rujukan

Pautan Luar
 Laman Sesawang

Punjabi Malaysia
Politik
Politik identiti di Malaysia
Diaspora Punjabi di Malaysia
Penubuhan 1986 di Malaysia